b'\n_START_ARTICLE_\nAnn Kiessling\n_START_SECTION_\nEstudis\n_START_PARAGRAPH_\nKiessling es va graduar a la Klamath Falls High School el 1960 i va entrar a la University of Virginia,\xc2\xa0on es va llicenciar en infermeria. El 1966 va obtenir una segona llicenciatura, en qu\xc3\xadmica, per la Central Washington University,\xc2\xa0on tamb\xc3\xa9 va rebre un m\xc3\xa0ster en qu\xc3\xadmica org\xc3\xa0nica el 1967. El 1971 es va doctorar en bioqu\xc3\xadmica i biof\xc3\xadsica a la Oregon State University. Va realitzar investigacions postdoctorals al\xc2\xa0Fred Hutchinson Cancer Research Center,\xc2\xa0Memorial Sloan-Kettering Cancer Center, i\xc2\xa0University of California a San Diego.\n_START_SECTION_\nCarrera\n_START_PARAGRAPH_\nKiessling \xc3\xa9s coneguda per haver descobert activitat de la transcriptasa inversa en c\xc3\xa8l\xc2\xb7lules humanes normals. Aquest treball va posar de manifest la import\xc3\xa0ncia de les seq\xc3\xbc\xc3\xa8ncies retrov\xc3\xadriques naturals en els gens humans, que actualment es creuen importants en la plasticitat gen\xc3\xa8tica involucrada en la biologia i evoluci\xc3\xb3 humanes. Abans d\'aquesta descoberta, s\'assumia que la transcriptasa inversa era un enzim que es trobava nom\xc3\xa9s en retrovirus (com ara el VIH). Per tal d\'entendre el paper biol\xc3\xb2gic normal de la transcriptasa inversa, Kiessling va comen\xc3\xa7ar a estudiar \xc3\xb2vuls i embrions de segmentaci\xc3\xb3 primerenca. El seu inter\xc3\xa8s dual en virologia i biologia reproductiva la van dur a investigar sobre la transmissi\xc3\xb3 a trav\xc3\xa9s del semen del virus de la immunodefici\xc3\xa8ncia humana (VIH), i a la creaci\xc3\xb3 del primer laboratori de fertilitzaci\xc3\xb3 in vitro humana d\'Oregon a principis de la d\xc3\xa8cada de 1980.\xc2\xa0Va ser contractada per la Harvard Medical School\xc2\xa0el 1985, on va fer recerca fines el 2011.\xc2\xa0Actualment, Kiessling du a terme les seves investigacions a la Bedford Stem Cell Research Foundation._NEWLINE_La necessitat de fer recerca biom\xc3\xa8dica en \xc3\xa0rees que no estaven finan\xc3\xa7ades pel govern federal va ser el que va portar a la creaci\xc3\xb3 de la Bedford Stem Cell Research Foundation.\xc2\xa0El controvertit Programa Especial de Reproducci\xc3\xb3 Assistida (SPAR, segons les seves inicials en angl\xc3\xa8s) ha ajudat m\xc3\xa9s de 170 parelles afectades per el VIH a tenir beb\xc3\xa8s sans. Degut a aquest \xc3\xa8xit, m\xc3\xa9s de 75 centres de fertilitat dels Estats Units han implementat el programa SPAR, permetent a les parelles trobar atenci\xc3\xb3 prop de casa._NEWLINE_Les t\xc3\xa8cniques desenvolupades per al Programa Especial de Reproducci\xc3\xb3 Assistida s\'han aplicat a altres malalties del tracte genitourinari mascul\xc3\xad, com ara la prostatitis i les infeccions de bufeta. Els seus coneixements en biologia de l\'\xc3\xb3vul hum\xc3\xa0 la van portar a desenvolupar el primer programa estatunidenc de donaci\xc3\xb3 d\'\xc3\xb2vuls per a recerca en c\xc3\xa8l\xc2\xb7lules mare el 2000._NEWLINE_Entre  les publicacions de Kiessling hi ha el primer estudi ampli sobre la influ\xc3\xa8ncia de la terminologia cient\xc3\xadfica acurada en les lleis, titulat "What is an Embryo" ("Qu\xc3\xa8 \xc3\xa9s un embri\xc3\xb3"), publicat pel Connecticut Law Review\xc2\xa0junt\xc2\xa0amb respostes de\xc2\xa0Harold Shapiro, el professor\xc2\xa0John A. Robertson, el professor Lars Noah, i Kevin P. Quinn. La revisi\xc3\xb3 tracta la controv\xc3\xa8rsia de totes les entitats actualment anomenades embrions en relaci\xc3\xb3 a les legislacions sobre investigaci\xc3\xb3 en c\xc3\xa8l\xc2\xb7lules mare embrin\xc3\xa0ries d\'arreu del m\xc3\xb3n._NEWLINE_El 2003, Kiessling va escriure Human Embryonic Stem Cells: An Introduction to the Science and Therapeutic Potential, el primer llibre de text sobre aquest controvertit tema._NEWLINE_Kiessling \xc3\xa9s membre dels Stem Cell Research Advisory Boards de California (California Constitution Article XXXV) i Connecticut,\xc2\xa0i membre dels Embryonic Stem Cell Research Oversight Committees (ESCROS) de la Harvard University,\xc2\xa0Joslin Diabetes Center\xc2\xa0i Children\'s Hospital.'